Title: BREEAM-NOR ver 1.1.pdf
Det er innhentet EPD (Environmental Product Declaration) ihht ISO 14025/NS-EN 15804 for minst 10 bygningsprodukter brukt i stort omfang. Økt etterspørsel etter miljødeklarasjoner vil stimulere til at flere produsenter deklarerer sine produkter og dermed føre til økt kunnskap om produkters miljøegenskaper både hos produsenter og byggenæringen for øvrig. En EPD sier imidlertid ikke noe om produktets miljøytelse. Poeng for ytelse gis under pkt 4.Bygningsproduktene skal inngå i bygningselementer i tabell 9.2 og hvert av de dokumenterte produktene skal utgjøre minst 25 % av produktgruppens areal, volum eller vekt, for å kunne regnes med. For eksempel skal dokumentert gulvbelegg utgjøre minst 25 % av totale gulvbelegg i etasjeskiller eller dokumentert innendørs maling utgjøre minst 25 % av totalareal av overflatebehandling på innervegger for å regnes med blant de 10 som kreves. For utvendig hardt dekke gjelder 80 %.